Diari Oficial de la Generalitat Valenciana


Sumari del DOGV 7610, del 08-09-2015 (2015/7357)

ORDRE 1/2015, de 3 de setembre, de la Conselleria d'Economia Sostenible, Sectors Productius, Comerç i Treball, per la qual es modifica l'Orde 42/2014, de 30 de desembre, de la Conselleria d'Economia, Indústria, Turisme i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives adreçades prioritàriament a persones desocupades, amb càrrec a l'exercici pressupostari 2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7610

Data del DOGV
:   08-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7357


Data del document
:   03-09-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

ORDRE 1/2015, de 3 de setembre, de la Conselleria d'Economia Sostenible, Sectors Productius, Comerç i Treball, per la qual es modifica l'Orde 42/2014, de 30 de desembre, de la Conselleria d'Economia, Indústria, Turisme i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives adreçades prioritàriament a persones desocupades, amb càrrec a l'exercici pressupostari 2015. [2015/7357]  
  
En data 10 de febrer de 2015 es va publicar en el Diari Oficial de la Comunitat Valenciana l'Ordre 42/2014, de 30 de desembre, de la Conselleria d'Economia, Indústria, Turisme i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives adreçades prioritàriament a persones desocupades amb càrrec a l'exercici pressupostari 2015.  
El dia 23 de març es va publicar en el BOE el Reial Decret Llei 4/2015, de 22 de març, per a la reforma urgent del Sistema de Formació Professional per a l'Ocupació en l'àmbit laboral, convalidat per mitjà d'un acord del Congrés dels Diputats convalidat per la Resolució de 23 d'abril de 2015, del Congrés dels Diputats (BOE 30 d'abril).  
La disposició transitòria primera establix que fins que no es despleguen reglamentàriament les iniciatives de formació professional per a l'ocupació assenyalades en l'article 9, es mantindran vigents les previstes en el Reial Decret 395/2007, de 23 de març, pel qual es regula el Subsistema de Formació Professional per a l'Ocupació, i en la normativa que el desplega, excepte quant a determinades previsions que declara d'immediata aplicació i que afecten directament l'Ordre 42/2014, en concret, l'arreplegada en la lletra a, referit a l'aplicació del règim de concurrència competitiva oberta només a entitats de formació acreditades i/o inscrites en el registre corresponent, en els supòsits en què així està previst d'acord amb l'article 7.3 de l'esmentada norma legal. Estes entitats, a més de complir les obligacions establides en l'article 17, no podran subcontractar amb tercers l'execució de l'activitat formativa que els siga adjudicada; no es considera subcontractació, a estos efectes, la contractació del personal docent.  
  
L'Ordre 42/2014, en la línia d'anteriors convocatòries, preveu la possibilitat de subcontractar, en la modalitat de col·lectius, per una sola vegada, fins al 100 %, la realització de l'activitat formativa amb una entitat inscrita o acreditada quan l'entitat beneficiària no siga una entitat de formació acreditada i o/inscrita en el registre autonòmic, la qual cosa col·lidix amb la previsió anterior.  
Per la seua banda, el número 2 de la disposició transitòria esmentada ordena que els òrgans que hagen aprovat convocatòries de subvencions pendents de resoldre en el moment de l'entrada en vigor del reial decret llei, anul·laran les disposicions que siguen contràries a les previsions mencionades, així com amb el límit del 10 % en el finançament de costos indirectes.  
En conseqüència, després de la consulta a l'Advocacia de la Generalitat, pertoca modificar i anul·lar els preceptes de l'Ordre 42/2014, de 30 de desembre, de la Conselleria d'Economia, Indústria, Turisme i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives adreçades prioritàriament a persones desocupades, amb càrrec a l'exercici pressupostari 2015, perquè són contraris al que disposa la disposició transitòria primera del Reial Decret Llei 4/2015, de 22 de març, per a la reforma urgent del Sistema de Formació Professional per a l'Ocupació en l'àmbit laboral.  
En virtut de tot això, i fent ús de les facultats que em conferix la Llei 5/1983, de 30 de desembre, del Consell,  
  
ORDENE  
  
Primer  
Donar una nova redacció a l'apartat 1.3 de l'article 2, que queda redactat com seguix:  
«1.3. Programa de Tallers de Formació i Inserció laboral (d'ara endavant, modalitat col·lectius): serà realitzat per entitats locals i per entitats sense ànim de lucre, inscrites o acreditades, que tinguen explícitament entre els seus fins estatutaris principals el suport a persones en situació o en risc d'exclusió social o amb discapacitat, que impartiran una formació adaptada a les necessitats del col·lectiu corresponent d'entre les especialitats arreplegades en l'annex IV.»  
  
Segon  
L'apartat 3 de l'article 7 queda redactat de la manera següent:  
«3. Cada sol·licitud inclourà, per orde de prioritat, totes les accions formatives que l'entitat pretenga desenvolupar en el seu àmbit provincial, amb indicació de la modalitat de programació triada; s'entén que es realitza per la totalitat de les hores del certificat de professionalitat, de l'especialitat corresponent o del mòduls sol·licitats.»  
  
Tercer  
El tercer punt de l'apartat 4 de l'article 7 queda redactat com seguix:  
  
«En la modalitat Col·lectius només podran sol·licitar-se i executar-se tres projectes per província.»  
  
Quart  
La lletra f de l'article 8.1 queda redactada com seguix:  
«f) Projecte de les accions formatives sol·licitades, seguint el model normalitzat.»  
  
Quint  
Es fa una nova redacció de l'article 14.1, que queda redactat com s'indica a continuació, i s'elimina el número 2 del mateix article.  
«1. L'execució de les accions formatives seran realitzades directament per l'entitat beneficiària quan esta siga un centre o una entitat de formació, sense que siga possible la subcontractació amb tercers.  
En tot cas, la contractació de persones físiques per a la impartició de la formació subvencionada no es considerarà subcontractació.»  
  
Sext  
El tercer paràgraf de l'apartat 5.1.2 de l'article 25 queda redactat com seguix:  
«Els costos a què es fa referència en els apartats 5.1.1 i 5.1.2 hauran de presentar-se correctament desglossats per hores dedicades a l'acció a què s'imputen, i només s'admetran justificants de pagaments a persones físiques, tant si el servici ha sigut prestat pel personal de l'entitat beneficiària mateix com si s'ha contractat una prestació de servicis professionals amb persones alienes a esta.»  
  
Sèptim  
L'últim paràgraf de l'apartat 5.2.4 de l'article 25 queda redactat com seguix:  
«La suma dels costos associats no podrà superar el 10 % del cost total de l'activitat formativa realitzada i justificada.»  
  
Octau  
Es fa una nova redacció del número 5 de la lletra b del número 2 de l'article 26, que queda redactat com seguix, i s'elimina el número 6.  
  
«5. Els tres pressupostos que, en aplicació de l'article 31.3 de la LGS, haurà d'haver sol·licitat el beneficiari.»  
  
Nové  
S'elimina la lletra d del número 3 de l'article 29.  
  
Deu  
En l'annex I es dóna una redacció nova de l'apartat «SB Subcontractació», de les condicions que s'han de verificar en la fase d'instrucció exclusives de la modalitat Col·lectius, que queda redactat com seguix:  
«SB Subcontractació. Es comprovarà que l'entitat no subcontracta l'acció formativa.»  
  
Onze  
Es dóna una redacció nova de l'apartat CH dels criteris de valoració, que queda redactat com seguix:  
«CH Centre inscrit o acreditat  
En la modalitat Col·lectius, es valorarà positivament amb 20 punts l'entitat sol·licitant que siga un centre inscrit o acreditat per a l'especialitat sol·licitada abans de la finalització del termini de presentació de sol·licituds.»  
  
Contra este acte, que esgota la via administrativa, les persones interessades podran interposar un recurs contenciós administratiu en el termini de dos mesos comptats de l'endemà de publicar-se, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'este òrgan en el termini d'un mes computat en els termes ja mencionats, d'acord amb els articles 116 i 117 de la LRJPAC, sense perjuí de la interposició de qualsevol altre recurs que estimen pertinent.  
  
València, 3 de setembre de 2015  
  
El conseller d'Economia Sostenible,  
Sectors Productius, Comerç i Treball,  
Rafael Climent González